

**Қазақстан Республикасы Әділет министрінің кейбір бұйрықтарына толықтырулар енгізу туралы**

Қазақстан Республикасы Әділет министрінің 2024 жылғы 10 желтоқсандағы № 1015 бұйрығы. Қазақстан Республикасының Әділет министрлігінде 2024 жылғы 11 желтоқсанда № 35471 болып тіркелді

      ЗҚАИ-ның ескертпесі!

      Қолданысқа енгізілу тәртібін 4-тармақтан қараңыз

      БҰЙЫРАМЫН:

      1. Қазақстан Республикасы Әділет министрінің кейбір бұйрықтарына қоса беріліп отырған толықтырулар енгізу тізбесі бекітілсін.

      2. Сараптама қызметін ұйымдастыру департаменті Қазақстан Республикасының заңнамасында белгіленген тәртіппен:

      1) осы бұйрықты Қазақстан Республикасы Әділет министрлігінде мемлекеттік тіркеуді;

      2) бұйрықты Қазақстан Республикасы Әділет министрлігінің ресми интернет-ресурсында жариялауды қамтамасыз етсін.

      3. Осы бұйрықтың орындалуын бақылау жетекшілік ететін Қазақстан Республикасының Әділет вице-министріне жүктелсін.

      4. Осы бұйрық алғашқы ресми жарияланған күнінен кейін күнтізбелік он күн өткен соң қолданысқа енгізіледі.

|  |  |
| --- | --- |
| *Қазақстан Республикасы*  *Әділет министрі* | *А. Ескараев* |

|  |  |
| --- | --- |
|  | Қазақстан Республикасы Әділет министрі 2024 жылғы 10 желтоқсандағы № 1015 Бұйрығымен бекітілген |

**Қазақстан Республикасы Әділет министрінің толықтырулар енгізілетін кейбір бұйрықтарының тізбесі**

      1. "Cот сараптамаларының күрделілік санаттарын айқындау қағидаларын, сот сараптамаларының күрделілік санаттарына қарай оларды жүргізу мерзімдерін есептеу тәртібін, сондай-ақ сот сараптамаларын жүргізуді тоқтата тұрудың және мерзімін ұзартудың негіздері мен тәртібін бекіту туралы" Қазақстан Республикасы Әділет министрінің 2017 жылғы 27 наурыздағы № 303 бұйрығына (Нормативтік құқықтық актілерді мемлекеттік тіркеу тізілімінде № 14961 болып тіркелді) мынадай толықтыру енгізілсін:

      жоғарыда көрсетілген бұйрықпен бекітілген Cот сараптамаларының күрделілік санаттарын айқындау қағидалары, сот сараптамаларының күрделілік санаттарына қарай оларды жүргізу мерзімдерін есептеу тәртібі, сондай-ақ сот сараптамаларын жүргізуді тоқтата тұрудың және мерзімін ұзартудың негіздері мен тәртібінде:

      қосымша мынадай мазмұндағы 30-тармақпен толықтырылсын:

      "30. Зияткерлік меншік объектілерінің сот сараптамасы

      31.1 Дараландыру құралдарының белгіленуін сот-сараптамалық зерттеу

      1) күрделілігі орташа дәрежедегі:

      ауызша белгілеудің басым элементтерін анықтау;

      3 элементтен аспайтын бейнелеу белгілерінің басым элементтерін анықтау;

      2) күрделі:

      4 және одан да көп элементтен тұратын бейнелеу белгілерінің басым элементтерін анықтау;

      құрамдастырылған белгілердің басым элементтерін анықтау;

      5 графемадан аспайтын немесе 3 таңбадан аспайтын араластыру дәрежесіне дейінгі ұқсастық тұрғысынан ауызша белгілеулерді зерттеу;

      5 элементтен аспайтын араластыру дәрежесіне дейінгі ұқсастық тұрғысынан әріптік және цифрлық белгілеулерді зерттеу;

      3 элементтен аспайтын араластыру дәрежесіне ұқсастық тұрғысынан бейнелеу белгілеулерін зерттеу;

      3) аса күрделі:

      сирек кездесетін даралау құралдарын зерттеу (голографиялық; дыбыстық; иіс сезу; өзгеретін (оның ішінде қозғалатын;) позициялық; жарық; түс және басқалар);

      6 және одан да көп графемадан (әріптен) немесе 4 және одан да көп белгілерден (иероглифтерден) тұратын араласу дәрежесіне ұқсастық тұрғысынан ауызша белгілеулерді зерттеу;

      6 және одан да көп элементтен (графемалар, сандар және сол сияқтылар) тұратын араластыру дәрежесіне ұқсастық тұрғысынан әріптік және цифрлық белгілеулерді зерттеу;

      4 және одан да көп элементтен тұратын араластыру дәрежесіне ұқсастық тұрғысынан бейнелеу белгілеулерін зерттеу;

      құрамдастырылған белгілердің араластыру дәрежесіне дейін ұқсастығын зерттеу.".

      2. "Сот сараптамасын жүргізуге арналған арнайы жарақтандырылған үй-жайларға қойылатын стандарттар мен талаптарды бекіту туралы" Қазақстан Республикасы Әділет министрінің 2017 жылғы 28 наурыздағы № 310 бұйрығына (Нормативтік құқықтық актілерді мемлекеттік тіркеу тізілімінде № 14972 болып тіркелген) мынадай толықтырулар енгізілсін:

      Сот сараптамасын жүргізуге арналған арнайы жарақтандырылған үй-жайлардың стандарттары мен талаптарына 1-қосымша мынадай мазмұндағы реттік нөмірі 42-1-жолмен толықтырылсын:

      "

|  |  |  |  |
| --- | --- | --- | --- |
| 42-1 | Зияткерлік меншік объектілерінің сот сараптамасы | м2 | 23,2 |

      ";

      Сот сараптамасын жүргізуге арналған арнайы жарақтандырылған үй-жайлардың стандарттары мен талаптарына 4-қосымша мынадай мазмұндағы реттік нөмірі 23-жолмен толықтырылсын:

      "

|  |  |  |  |
| --- | --- | --- | --- |
| 23 | Зияткерлік меншік объектілерінің сот сараптамасы | Дараландыру құралдарының белгіленуін сот-сараптамалық зерттеу | 1. Дербес компьютер жиынтықта |
| 2. 10х дейін үлкейткіш әйнек |
| 3. Сандық камера |
| 4. Сейф |
| 5. Металл өлшеу сызғыштары 150мм, 300мм, 500мм. |

      ".

      3. "Сот сараптамасы органдары сот сарапшыларының жүктемелері нормативтерін бекіту туралы" Қазақстан Республикасы Әділет министрінің 2017 жылғы 30 наурыздағы № 327 бұйрығына (Нормативтік құқықтық актілерді мемлекеттік тіркеу тізілімінде № 14985 болып тіркелген) мынадай толықтыру енгізілсін:

      көрсетілген бұйрықпен бекітілген Сот сараптамасы органдары сот сарапшыларының жүктемелері нормативтерінде 1-қосымша мынадай мазмұндағы реттік нөмірі 23-жолмен толықтырылсын:

      "

|  |  |  |  |  |  |
| --- | --- | --- | --- | --- | --- |
| 23 | Зияткерлік меншік объектілерінің сот сараптамасы |  | 2 | 1 | 1 |

      ".

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК